b"\n_START_ARTICLE_\nMarcusenius victoriae\n_START_SECTION_\nEtimologia\n_START_PARAGRAPH_\nMarcusenius fa refer\xc3\xa8ncia a l'alemany Johann Marcusen (el primer icti\xc3\xb2leg a estudiar els morm\xc3\xadrids de forma sistem\xc3\xa0tica), mentre que l'ep\xc3\xadtet victoriae al\xc2\xb7ludeix al llac Vict\xc3\xb2ria.\n_START_SECTION_\nDescripci\xc3\xb3\n_START_PARAGRAPH_\nFa 26 cm de llarg\xc3\xa0ria m\xc3\xa0xima. Aleta anal del mascle m\xc3\xa9s ampla que la de la femella.\n_START_SECTION_\nReproducci\xc3\xb3\n_START_PARAGRAPH_\n\xc3\x89s ov\xc3\xadpar i migra riu amunt per a fresar. Al llac Vict\xc3\xb2ria, la femella \xc3\xa9s capa\xc3\xa7 de pondre entre 846 i 16.748 ous durant l'\xc3\xa8poca reproductora.\n_START_SECTION_\nAlimentaci\xc3\xb3\n_START_PARAGRAPH_\nEs nodreix de larves d'insectes aqu\xc3\xa0tics (sobretot, de quiron\xc3\xb2mids i odonats), crustacis (ostr\xc3\xa0codes i Diaptomus), gastr\xc3\xb2podes, ous de peixos i detritus.\n_START_SECTION_\nH\xc3\xa0bitat i distribuci\xc3\xb3 geogr\xc3\xa0fica\n_START_PARAGRAPH_\n\xc3\x89s un peix d'aigua dol\xc3\xa7a, demersal, potam\xc3\xb2drom i de clima tropical, el qual viu a \xc3\x80frica: les badies associades a rius poc fondes i de fons sorrencs i rocallosos i, estacionalment tamb\xc3\xa9, els fons fangosos adjacents als extensos pantans de papirs del Nil Blanc i dels llacs Vict\xc3\xb2ria, Kyoga, Nabugabo i Kwania a Tanz\xc3\xa0nia, Kenya, Ruanda i Uganda.\n_START_SECTION_\nEstat de conservaci\xc3\xb3\n_START_PARAGRAPH_\nLes seues poblacions s'ha redu\xc3\xaft un 50% en els 10 darrers anys a causa de la contaminaci\xc3\xb3, els m\xc3\xa8todes de pesca il\xc2\xb7legals, la sobrepesca, la p\xc3\xa8rdua dels aiguamolls a causa de l'expansi\xc3\xb3 agr\xc3\xadcola i la introducci\xc3\xb3 d'esp\xc3\xa8cies ex\xc3\xb2tiques.\n_START_SECTION_\nObservacions\n_START_PARAGRAPH_\n\xc3\x89s inofensiu per als humans, el seu \xc3\xadndex de vulnerabilitat \xc3\xa9s de baix a moderat (28 de 100) i \xc3\xa9s parasitat per Rhabdochona i Spinitectus."